OpenLLM-France/wikimedia huggingface dataset:
# The Spirit (pel·lícula)

The Spirit és l'adaptació al cinema de la sèrie de còmic homònima de Will Eisner.

## Argument

Denny Colt, antic policia, torna misteriosament de la mort amb el nom de « Spirit ». El seu únic objectiu és d'ara endavant combatre el crim que gangrena la ciutat de Central City. Utilitza cada vegada « càstigs » cada cop més enginyosos. Però té un enemic de talla: Octopus, que és a punt d'esborrar Central City del mapa.

## Repartiment

* Gabriel Macht: The Spirit / Denny Colt
* Jaime King: Lorelei Rox
* Samuel L. Jackson: The Octopus
* Eva Mendes: Sand Saref
* Dan Gerrity: Detectiu Sussman
* Scarlett Johansson: Silken Floss
* Stana Katić
* Dan Lauria: Dolan
* Arthur the Cat: ell mateix
* Kimberly Cox: Damsel desesperat
* Brian Lucero: Thug #1
* David Brian Martin: Thug #2 (com a David B. Martin)
* Larry Reinhardt-Meyer: Oficial MacReady
* Frank Miller: Liebowitz
* Eric Balfour: Mahmoud
* Louis Lombardi: Pathos / Ethos / Logos
* Sarah Paulson: Ellen Dolan
* Paz Vega: Plaster of Paris

## Gravació

El 19 de juliol de 2006 The Hollywood Reporter confirmà que Frank Miller dirigiria l'adaptació al cine de The Spirit. Este projecte estava en procés des del 2004.
Finalment, el 25 de desembre s'estrenà en els Estats Units la citada adaptació, escrita i dirigida per Frank Miller i amb Gabriel Macht, Eva Mendes, Sarah Paulson, Dan Lauria, Paz Vega, Jaime King, Scarlett Johansson, i Samuel L. Jackson en els papers principals. OddLot i Lionsgate va produir la pel·lícula. No fou un gran èxit, i el 14 d'abril de 2009 s'edità en DVD i Blu-ray.

## Referències

* ↑ Yahoo! Cine (19 de juliol del 2006): Frank Miller dirigirà la versió cinematogràfica de “The Spirit” Arxivat 2007-02-14 a Wayback Machine.
* ↑ Variety (22 de juliol del 2004): "Odd Lot, Batfilm join forces for 'Spirit'", per Michael Fleming
* ↑ Cinescape (23 d'agost del 2004): "Hollywood gets into 'The Spirit': Classic comic book character slated for a film" Arxivat 2006-10-20 a Wayback Machine., per Patrick Sauriol
* ↑ «Lionsgate conjures 'The Spirit' with Odd Lot Entertainment and visionary filmmaker and graphic novelist Frank Miller». Comics2Film, 16-05-2007. [Consulta: 18 setembre 2008]. (no longer links to article)

## Enllaços externs

* The Spirit a IMDb
# Font de la Margarideta

La Font de la Margarideta és una font del municipi de Ribes de Freser (Ripollès) inclosa en l'Inventari del Patrimoni Arquitectònic de Catalunya.

## Descripció

La font és feta de pedra del país. "S'ha procurat un conjunt adient, que a la vegada que serveixi per a apuntalar el marge, ofereixi seient als visitants, convidant a la contemplació i dolç repòs. La Margarideta, ha estat simbolitzada amb una noieta, com recordant-nos la Guida de la rondalla lírica Hänsel und Gretel, trasplantada per en Maragall. "L'escolament de l'aigua, serà tot vist i en forma que el soroll i el moviment d'aquesta, resultin elements a sumar l'encís del lloc".

## Referències

* 1 2 «Font de la Margarideta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Neotheora chiloides

Els neoteòrids (Neotheoridae) són una primitiva família de lepidòpters exoporis i formen part de la superfamília dels hepialoïdeus (Hepialoidea). Les anomenen "primitives arnes fantasma de l'Amazònia" (Amazonian Primitive Ghost Moths) i es coneix només un sol gènere amb una única espècie, Neotheora chiloides, descrita a partir d'un exemplar femella recol·lectada al Mato Grosso, Brasil (Kristensen, 1999: 60; Nielsen i cols., 2000).

## Referències

* Kristensen, N.P., (1999): "The non-Glossatan Moths". Ch. 4, pp. 41-62 a Kristensen, N.P. (Ed.). Lepidoptera, Moths and Butterflies. Volum 1: Evolution, Systematics, and Biogeography. Handbuch der Zoologie. Eine Naturgeschichte der Stämme des Tierreiches. Volum IV Arthropoda: "Insecta". Part 35: 491 pp. Walter de Gruyter, Berlín, Nova York.
* Nielsen, E.S.; Robinson, G.S.; Wagner, D.L. (2000): "Ghost-moths of the world: a global inventory and bibliography of the Exoporia (Mnesarchaeoidea and Hepialoidea) (Lepidoptera)". Journal of Natural History, 34(6): 823-878.Abstract

## Enllaços externs

* Common Name Index Arxivat 2007-04-01 a Wayback Machine.
* Tree of Life Arxivat 2012-02-07 a Wayback Machine.
* Mikko's Phylogeny Archive Arxivat 2007-05-06 a Wayback Machine.

## Vegeu també

* Classificació dels lepidòpters
# No me les puc treure del cap

No me les puc treure del cap (anomenat a la primera temporada No me la puc treure del cap) va ser un programa de televisió musical emès per TV3. El conductor del programa és Roger de Gràcia que pren el paper d'un investigador musical que cerca les claus de l'èxit de catorze cançons catalanes que formen part del repertori popular de la música en català. No me les puc treure del cap es basa en el programa noruec Landeplagge.

## Història

Es va emetre el primer programa de No me la puc treure del cap el dijous 21 d'octubre de 2010 en horari de màxima audiència i la primera temporada va ser plantejada en catorze en programes dedicats cadascun a una cançó. El gener de 2012 va iniciar la seva nova temporada, rebatejat com a No me les puc treure del cap, on dedicaven cada capítol a un tema diferent. El maig de 2012 va rebre el premi Ràdio Associació de Catalunya com a millor proposta audiovisual.

## Programes
### Primera temporada

* L'Empordà – Sopa de Cabra
* Viatge a Ítaca – Lluís Llach
* El cant del Barça – Josep M. Espinàs, Jaume Picas, Manuel Valls Gorina
* Boig per tu – Sau
* Qualsevol nit pot sortir el sol – Jaume Sisa
* Jo vinc d'un silenci – Raimon
* El mig amic – Peret
* Puff, el drac màgic –
* Bon dia – Els pets
* L'àguila negra – Maria del Mar Bonet
* La dansa del sabre – La Trinca
* Corren – Gossos
* Per què he plorat? – Mar i cel
* El meu avi – Josep Lluís Ortega Monasterio

### Segona temporada

* Nadal
* Bon rotllo
* Desamor
* Cançó de l'estiu
* Mort i espiritualitat
* Festa i ball
* Cançons per canviar el món
* Amor
* Televisió i Publicitat
* Cançons per seduir
* Cançons que curen
* Cançons infantils
* Cançons de Viatge

## Referències

* ↑ «"No me la puc treure del cap", el nou programa de Roger de Gràcia per als dijous a la nit a TV3». 3cat24, 18-10-2010. [Consulta: 24 octubre 2010].
* ↑ «'No me la puc treure del cap' exposa la música emblemàtica catalana». El Periódico de Catalunya, 21-10-2010. [Consulta: 24 octubre 2010].
* ↑ «No me la puc treure del cap torna a TV3 al gener». Ara [Barcelona], núm.381, 16-12-2011, p.45. ISSN: 2014-010X.
* 1 2 «Les nadales protagonitzen la primera entrega de ´No me les puc treure del cap´». Diari de Girona, 29-12-2011.
* ↑ «Catalunya Música, "Solidaris" i "No me les puc treure del cap", entre els premiats de Ràdio Associació de Catalunya». 324.cat, 08-05-2012.

## Enllaços externs

* Pàgina de web de No me les puc treure del cap Arxivat 2010-10-18 a Wayback Machine.
# Omar Souleyman

Omar Souleyman (àrab: عمر سليمان, ʿUmar Sulaymān) (Tell Tamer, governació d'Al-Hasakah, Síria, 1966) és un músic i granger sirià.
El 1994 va començar la seva carrera musical, treballant amb un grup de músics amb els quals encara hi treballa. Ha tret gairebé de cinc-cents discos d'estudi i directe sota el seu nom, sent un 80% d'aquests discos, fets i gravats a casaments que ell mateix ha mixat, copiat i distribuït per vendre a quioscos. La seva música ha arribat a un major nombre de públic als darrers hanys a través de la discogràfica nord-americana Sublime Frequencies. Com a resultat, va realitzar una gira de concerts fora de Síria i ha registrat cinc àlbums. L'agost del 2011, Omar va formar part del Festival Paredes de Coura a Portugal. També va participar en el Festival de Glastbounry del 2011, al Chaos in Tejas d'Austin i va ser escollit per Caribou per tocar al Festival ATP Nightmare Before Christmas d'Anglaterra. Aquell mateix 2011 va enregistrar tres remixes per a l'àlbum Biophilia de Björk.
Souleyman interpreta cançons tradicionals d'Orient Mitjà en kurd i àrab. El líder i vocalista de Gorillaz, Damon Albarn, va confirmar que la banda va col·laborar amb Souleyman a una cançó que finalment no va aparèixer el 2010 dins de l'àlbum Plastic Beach, Albarn va dir que el tema sortirà publicat en el futur, un cop estigui finalitzat.

## Discografia

Àlbums de recopilació publicats amb Sublime Frequencies:
* 2006: Highway to Hassake
* 2009: Dabke 2020
* 2010: Jazeera Nights
* 2011: Haflat Gharbia - The Western Concerts (2LP)
* 2013: Wenu Wenu
Publicats amb Sham Palace (subdiscogràfica de Sublime Frequencies):
* 2011: Leh Jani (2LP, reedició de cassetes Sirians)

## Referències

* ↑ Barry, Robert. «Review: Omar Souleyman, Jazeera Nights» (en anglès). The Quietus, 09-06-2010. [Consulta: 12 març 2015].
* ↑ Krukowski, Damon. «Souleyman: Dabke 2.0» (en anglès). Boston.com, 31-10-2010. [Consulta: 12 març 2015].
* ↑ «OMAR SOULEYMAN – Love him or hate him – Andy Morgan Writes» (en anglès americà). [Consulta: 9 gener 2021].
* ↑ Levy, A. «Chaos in Tejas Preview: Omar Souleyman, The King of Syrian Techno». The Austinist. Arxivat de l'original el 6 d’abril 2012. [Consulta: 4 setembre 2011].
* ↑ ATP Nightmare Before Christmas
# Nóixul

Nóixul (en rus: Ношуль) és un poble de la República de Komi, a Rússia, segons el cens del 2010 tenia 1.119 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Nógrád

Nógrád és una província (megye) del nord d'Hongria. Comparteix fronteres amb Eslovàquia i amb les províncies veïnes de Pest, Heves i Borsod-Abaúj-Zemplén. La seva capital és Salgótarján. Té una superfície total de 2.544 km² i amb una població de 220.000 habitants (2001).
# OEL

OEL té els següents significats:
* Oracle Enterprise Linux, distribució Linux basada en Red Hat, reempaquetada i distribuïda per Oracle
* OEL manga (de l'acrònim en anglès Original English-Language), manga publicat originàriament en anglès
# OFI Creta

L'OFI Creta o OFI (en grec modern: ΟΦΗ - Όμιλος Φιλάθλων Ηρακλείου - Omilos Filathlon Irakleiou, en català Fans Club d'Iràklio) és un club poliesportiu grec, destacat en futbol, de la ciutat d'Iràklio, a l'illa de Creta.

## Història

El club va ser fundat la tardor de 1925. Els primers anys d'existència del club es limitaren principalment a partits a l'illa de Creta, a causa de les dificultats de poder desplaçar-se fora d'ella. No fou fins a la temporada 1957/58 que l'OFI participà per primer cop al Campionat Nacional Grec.
El 1962/63 es creà la segona divisió a Grècia i l'OFI hi va ser inclòs. L'any 1968 el club ascendí per primer cop a la màxima divisió del futbol grec on, des d'aleshores, és un habitual. L'època més destacada fou el període 1985-2000, on sota els regnes de l'entrenador neerlandès Eugene 'Egen' Gerard, l'OFI guanyà el seu primer títol, la copa grega, i fou segon classificat a la lliga el 1986.

## Palmarès

* Copa grega de futbol: 1: 1987

## Jugadors destacats

Jugadors amb més partits (era professional 1980-present) Fins a final de la temporada 2005-06
* 416 Nikos Nioplias
* 258 Petros Marinakis
* 255 Kostas Chaniotakis
* 250 Manolis Patemtzis
* 249 Nikos Goulis
* 217 Giannis Samaras
* 206 Nikos Makhlàs
* 206 Giorgos Vlastos
* 206 Miltos Andreanidis
* 204 Nikos Papadopoulos

## Enllaços externs

* Web oficial dels esports amateurs Arxivat 2017-05-14 a Wayback Machine.
* Web de seguidors Arxivat 2015-05-09 a Wayback Machine.
* Web oficial secció de futbol Arxivat 2008-04-30 a Wayback Machine.
* OFI Creta Tei-Club
* OFI Creta a Myspace
# Observatori Oceanològic de Banyuls de la Marenda

L'Observatori Oceanològic de Banyuls de la Marenda, antigament anomenat Laboratori Aragó, és un component de la Universitat Pierre-et-Marie-Curie (UPMC), de l'Institut Nacional de Ciències de l'Univers (INSU) i del Centre Nacional de la Recerca Científica (CNRS), que acull nombrosos investigadors i estudiants d'ecologia marina.
És situat à Banyuls de la Marenda, a la comarca del Rosselló (Catalunya Nord), a la zona est del Port Nàutic, al peu de l'istme que uneix l'antiga Illa Grossa amb terra ferma.

## Història

Fundat el 1882 per Henri de Lacaze-Duthiers, el laboratori està dotat d'un petit aquàrium obert al públic, que acull vers trenta-cinc mil visitants per any (2010).
Lligat des del 1884 al laboratori Aragó per Lacaze-Duthiers, Louis Boutan hi va desenvolupar a partir del 1893 els primers aparells de fotografia submarina del món.
El príncep Roland Bonaparte va finançar el 1890 la compra d'un vaixell de vapor per al laboratori, anomenat Roland. Fou destruït en el seu lloc d'amarratge a Banyuls a ran d'una tempesta el 1908.
El 26 de febrer del 1974 es creà, depenent científicament de l'Observatori Oceanològic, la Reserva Natural Marina de Cervera - Banyuls.
Des del juny del 2010, al Mas Reig, es va obrir el jardí mediterrani del Mas de la Serra, un parc natural de 3 hectàrees. Aquest jardí reemplaça l'antic laboratori de recerques d'ecologia terrestre del Laboratori Aragó.

## Directors

* 1882 - 1900: Henri de Lacaze-Duthiers
* 1900 - 1924: Georges Pruvot
* 1924 - 1932: Octave Duboscq
* 1932 - 1945: Édouard Chatton
* 1945 - 1964: Georges Petit
* 1964 - 1976: Pierre Drach
* ? - ?: Jacques Soyer
* ? - ?: Alain Guille
* 2000 - 2005: Gilles Boeuf
* 2005 - 2015: Philippe Lebaron
* 2015 - l'actualitat: Vincent Laudet

## Referències

* ↑ L'Observatori, Laboratori Aragó, en els ortofotomapes de l'IGN
* ↑ Fabricio Cardenas. «Le mauvais temps dans les Pyrénées-Orientales en novembre 1908» (en francès), 03-12-2014. [Consulta: 12 abril 2015].
# Opéra Bastille

L'Opéra Bastille és un teatre d'òpera modern situat a la plaça de la Bastilla de la ciutat de París. Anomenada també «L'òpera del poble», es va inaugurar el 13 de juliol de 1989, amb les celebracions del bicentenari de la caiguda de La Bastilla.
L'edifici, projectat per l'arquitecte Carlos Ott, constituïx una ruptura amb el disseny de les òperes del segle xix. És un sòlid edifici corbat i de vidre, que pot albergar a 2.700 persones. El seu disseny és funcional i modern, amb els seients entapissats de negre en contrast amb els seus murs de granit i l'impressionant sostre de vidre. Amb els seus cinc escenaris mòbils, aquesta òpera és una obra mestra d'enginyeria.

## Referències

* ↑ «L'Opéra de Paris - L'Opéra Bastille» (en francès). Arxivat de l'original el 2014-07-07. [Consulta: 14 juliol 2014].

## Vegeu també

* Òpera Garnier, a l'avinguda de l'Òpera, l'altre teatre de l'òpera a París

## Enllaços externs

* Pàgina del teatre d'òpera Arxivat 2008-11-13 a Wayback Machine.
# Ophiogobius ophicephalus

Ophiogobius ophicephalus és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima subtropical i demersal.

## Distribució geogràfica

Es troba a l'Atlàntic sud-occidental: l'Argentina i l'Uruguai.

## Observacions

És inofensiu per als humans.

## Referències

* ↑ «Ophiogobius ophicephalus». Catalogue of Life. (anglès)
* ↑ Jenyns, Leonard. Darwin, Charles (editor). Fish (pdf) (en anglès). volum 4 de The zoology of the voyage of H. M. S. Beagle, under the command of Captain Fitzroy, R. N., during the years 1832 to 1836. Londres: Smith, Elder, and Co., 1842, p. 92.
* 1 2 3 Garilao, Cristina V.; Valdestamon, Roxanne Rei. «Ophiogobius jenynsi Hoese, 1976» (en anglès). FishBase.
* ↑ Menni, R.C.; Ringuelet, R.A.; Aramburu, R.H.. Peces marinos de la Argentina y Uruguay (en castellà). Buenos Aires: Editorial Hemisferio Sur S.A., 1984, p. 359 p..
# Oleg Kótov

Oleg Valérievitx Kótov (rus: Олег Валериевич Котов) va néixer el 27 d'octubre de 1965, a Simferòpol, a l'oblast de Crimea en l'RSS d'Ucraïna. Després d'acabar la carrera de física va ser assignat al programa espacial, es va unir al cos d'astronautes russos. Va volar en dos vols espacials de llarga duració a l'Estació Espacial Internacional registrant poc menys d'un any a l'espai. Kótov és actualment assignat a les estades de llarga duració de Soiuz TMA-10M/Expedició 37/Expedició 38 programades per 2013-2014.

## Enllaços externs

* Spacefacts biography of Oleg Kotov
# Organització territorial de Moldàvia

La República de Moldàvia s'organitza territorialment segons el que estableix la llei 764-XV/2001, de 27 de desembre de 2001, modificada en darrer terme el 24 d'abril de 2008. Aquest text, aprovat pel Partit Comunista en el poder, fixa 37 unitats territorials diferents, que comprenen 32 districtes (en romanès raion, plural raioane), tres municipis (Bălţi, Chișinău i Tighina), una unitat territorial autònoma (Gagaúsia, en romanès Găgăuzia) i una unitat territorial (Transnístria, en romanès Stânga Nistrului).

## Organització territorial actual
### Districtes

| Districte d'Anenii Noi Districte de Basarabeasca Districte de Briceni Districte de Cahul Districte de Cantemir Districte de Călăraşi Districte de Căuşeni Districte de Cimişlia Districte de Criuleni Districte de Donduşeni Districte de Drochia | Districte de Dubăsari Districte d'Edineţ Districte de Faleşti Districte de Floreşti Districte de Glodeni Districte de Hînceşti Districte de Ialoveni Districte de Leova Districte de Nisporeni Districte d'Ocniţa Districte d'Orhei | Districte de Rezina Districte de Rîşcani Districte de Sîngerei Districte de Soroca Districte de Străşeni Districte de Şoldăneşti Districte de Ştefan Vodă Districte de Taraclia Districte de Teleneşti Districte d'Ungheni |

#### Municipis

* Bălţi
* Chișinău
* Tighina

#### Unitats territorials

* Găgăuzia
* Stânga Nistrului
L'estatus final d'aquesta darrera regió no ha estat determinat encara avui dia, donat que aquest territori no està sota el control de les autoritats moldaves. A més, les ciutats de Comrat (a Gagaúsia) i Tiraspol (a Transnístria) tenen la categoria de municipis, tot i que no com a divisió administrativa d'ordre nacional sinó com a municipis de les mateixes regions autònomes.

## Organitzacions territorials anteriors
### Ciutats i districtes (1992-1998)

Entre 1991 i 1998, Moldàvia va estar organitzada territorialment en 10 ciutats i 40 districtes:

#### Ciutats

* Bălţi
* Cahul
* Chişinău
* Dubăsari
* Orhei
* Rîbniţa
* Soroca
* Tighina
* Tiraspol
* Ungheni

#### Districtes

| Anenii Noi Basarabeasca Brinceni Cahul Camenca Cantemir Căinari Călăraşi Căuşeni Ciadîr-Lunga Cimişlia Comrat Criuleni Donduşeni Drochia | Dubăsari Edineţ Făleşti Floreşti Glodeni Grigoriopol Hînceşti Ialoveni Leova Nisporeni Ocniţa Orhei Rezina Rîbniţa Rîşcani | Sîngerei Slobozia Soroca Străşeni Şoldăneşti Ştefan Vodă Taraclia Teleneşti Ungheni Vulcăneşti |

### Comtats (1998-2003)

El 1998, la República de Moldàvia modificà la seva organització territorial per tal d'adaptar el país a un esquema més federal, recollint així, en part, les aspiracions de Gagaúsia i Transnístria. El país passà a estar dividit en nou províncies o comtats (en romanès, judeţe), un municipi (la capital) i dos territoris autònoms:

#### Comtats

| Bălţi Cahul Chișinău (sense incloure la capital) Edineţ Lăpuşna | Orhei Soroca Tighina Ungheni |

#### Municipi

* Chișinău

#### Unitats territorials autònomes

* Gagaúsia
* Transnístria

## Referències

* ↑ www.statoids.com
# Olmeda de las Fuentes

Olmeda de las Fuentes és un municipi de la comunitat autònoma de Madrid. Limita al nord amb Pezuela de las Torres, a l'este amb Ambite, al sud amb Villar del Olmo, i a l'oest amb Nuevo Baztán.
En aquest poble va néixer en 1564 Pedro Páez Jaramillo, primer europeu que va arribar a les fonts del Nil Blau en 1618, cent cinquanta anys abans que l'escocès James Bruce afirmés haver-ho aconseguit.
# Open Library of Humanities

L'Open Library of Humanities (OLH) és una editora d'accés obert sense ànim de lucre per a humanitats i ciències socials dirigida per Martin Paul Eve i Caroline Edwards. També és una megarevista que es va modelar inicialment a la Public Library of Science (PLoS), però sense estar afiliada a ella.

## Història

L'Open Library of Humanities està finançada per ajuts bàsics de la Fundació Andrew W. Mellon i compta amb el suport d'un consorci de biblioteques que governa junts el seu progrés. Per tant, no cobra cap quota de processament d'articles. També té comitès per coordinar aspectes editorials i tècnics, com ara el Comitè Internacionalització i el Comitè Acadèmic.

## Referències

* ↑ Howard, Jennifer «Project Aims to Bring PLoS-Style Openness to the Humanities». The Chronicle of Higher Education, 29-01-2013 [Consulta: 23 setembre 2019].
* ↑ Koh, Adeline «Mellon Funding for the Open Library of the Humanities». The Chronicle of Higher Education, 18-04-2014 [Consulta: 23 setembre 2019].
* ↑ «Birkbeck awarded $741,000 grant for new humanities open-access model of publishing». Birkbeck - University of London, 06-07-2015. [Consulta: 23 setembre 2019].
* ↑ Schwartz, Meredith «Open Library of Humanities Begins Infrastructure Phase». Open Library of Humanities (OLH), 14-02-2013 [Consulta: 23 setembre 2019].

## Enllaços externs

* Open Library of Humanities
# Open NAND Flash Interface Working Group

Open NAND Flash Interface Working Group (amb acrònim ONFI o ONFi ) és un consorci de companyies tecnològiques que treballen en el desenvolupament d'estàndards oberts per a memòries flaix NAND i dispositius que es comuniquen amb elles. La creació de l'ONFi va ser anunciada durant el Intel developer forum el març del 2006. Els membres fabricants tals com Hynix, Intel, Micron Technology, Phison, SanDisk, Sony i Spansion.

## Especificacions

| Versió | Data | Característiques |
| 1.0 | 2006 | Descriu interfície física (pinout). Especifica comandes de lectura, escriptura i esborrat. Detecció i correcció d'errors opcional (ECC). Velocitat de 50 MB/s. |
| 2.0 | 2008 | Millora de velocitat fins a 133 MB/s. |
| 2.1 | 2009 | Millora de velocitat fins a 166 i 200 MB/s |
| 2.2 | 2009 | Millora del procés d'esborrat de pàgina. |
| 2.3 | 2011 | Millora de Detecció i correcció d'errors opcional (ECC). |
| 3.0 | 2011 | Millora de velocitat fins a 400 MB/s. Millores EZ-NAND : detecció i correcció d'errors |
| 3.2 | 2013 | Millora de velocitat de NV-DDR2 I/O fins a 533 MT/s. Introdueix els encapsulats BGA-316 i BGA-272. |
| JEDEC | 2014 | suporta SDR assíncrones, DDR síncrones i intercanvi de dispositius DDR NAND flash. |
| 4.0 | 2014 | Introdueix la interfície NV-DDR3 amb VccQ = 1.2V Augmenta les velocitats NV-DDR2 i NV-DDR3 I/O a 667 MT/s i 800 MT/s. |

## Referències

* ↑ «ONFI Introduces New 2.3 Specification With ECC Offload Functionality (NASDAQ:MU)» (en anglès). http://investors.micron.com. Arxivat de l'original el 2017-11-10. [Consulta: 10 novembre 2017].
* ↑ «ONFI Announces Publication of the 3.0 Standard, Pushes Data Transfer Speeds to 400 MB/sec | Cypress Semiconductor» (en anglès). http://www.cypress.com.+[Consulta: 10 novembre 2017].
* ↑ «JEDEC and the Open NAND Flash Interface Workgroup Publish NAND Flash Interface Interoperability Standard | JEDEC» (en anglès). https://www.jedec.org.+[Consulta: 10 novembre 2017].